18 mense beseer op KZN-paaie | Maroela Media
Agttien mense is Saterdag beseer in afsonderlike motorongelukke op KwaZulu-Natalse paaie.
Robert McKenzie, woordvoerder van die KwaZulu-Natal nooddienste, het gesê 12 mense is beseer toe 'n minibus-taxi op die R74 tussen Greytown en Pietermaritzburg omgeslaan het. Volgens McKenzie het die voertuig ongeveer vier meter by 'n keerwal afgerol. "Vyf van die 12 passasiers het ernstige beserings opgedoen," het hy gesê.
In nog 'n insident, naby Port Shepstone, is vyf mans ernstig beseer toe hul motor teen 'n versperringsmuur by die Oribi-tolhek gebots het.
'n Tiener is ook met ernstige beserings na 'n hospitaal gehaas toe hy met sy motorfiets teen 'n voetganger in St. Michaels aan die Suidkus gebots het. Die voetganger is nie beseer nie, het McKenzie gesê.
Man deur trein doodgery in KZN
Goeie genade ….. dit is skokkend om so te sterf in al die pad ongelukke ….. sekerlik is spoed weer die oorsaak van hierdie ongelukke ! Maar nie net spoed nie , OOK mense sonder wettige bestuurders lisensies & " over take " ….. Hierdie tipe van mense wat spoed vrate is & sonder lisensies ry , MOET BEHOORLIK aan gevat word … nie EERS BORTGORG moet oorweeg word nie !!!